Landsretten stadfæster byrettens dom i tiltale for overtrædelse af straffelovens § 237, jf. § 21 - forsøg på manddrab, besiddelse af 2 håndgranater på offentligt sted, besiddelse af 2 revolv... Vis mere
Ret: Østre Landsret (2. instans)
Faggruppe: Straffesag — Nævningesag
Sagsemner: Færdsel;
Liv og legeme;
Strafferetlige sanktioner og andre foranstaltninger;
Våben, eksplosiver og fyrværkeri;

/

Landsretten stadfæster dom for bl.a. drabsforsøg

Stadfæstelse af dom om bl.a. to drabsforsøg ved brug af to håndgranater

Et nævningeting i Østre Landsret har den 23. februar 2023 stadfæstet Retten i Holbæks dom af 29.
september 2021, hvor to tiltalte blev idømt fængsel i henholdsvis 12 år og 10 år for navnlig to
drabsforsøg begået ved at kaste to håndgranater ind gennem to vinduer i stuen i et mindre hus. De
tiltalte blev endvidere dømt for forinden ulovligt at have besiddet håndgranaterne, ligesom straffen for
den ene af de tiltalte desuden omfattede yderligere et forhold af ulovlig besiddelse af to revolvere med
ammunition og forhold om overtrædelse af færdselsloven og våbenlovgivningen. Landsrettens dom var
enstemmig for så vidt angår skyldsspørgsmålet, mens stemmerne for så vidt angik strafudmålingen
fordelte sig med 17 stemmer for at stadfæste byrettens strafudmåling på fængsel i henholdsvis 12 år
og 10 år og 1 stemme for fængsel i henholdsvis 9 år og 8 år.

Sagen er behandlet i landsrettens 22. afdeling under j.nr. S-3470-21.